**Obec Nededza, Hlavná 1/1, 013 02 Nededza**

Vybraní adresáti

V Nededzi, dňa 3. 5. 2019

Vec: **Výzva na predkladanie ponúk**

**I. Identifikácia verejného obstarávateľa:**

Názov a sídlo: Obec Nededza, Hlavná 1/1, 013 02 Nededza, zastúpený: PhDr. Petrom Vajdom, starostom obce IČO: 00321516 DIČ: 2020677582 Kontaktná osoba: Ing. Magdaléna Scheberová, poverená procesom verejného obstarávania e-mail: mscheberova@centrum.sk telefón: 00421 904 214 255

**II. Názov zákazky:**

**“Nededza – rekonštrukcia potoka Kotrčiná“**

**III. Opis predmetu zákazky:**

**CPV: kód predmetu zákazky zo spoločného slovníka obstarávania (CPV)**

45246000-3 Regulácia riek a protipovodňové práce

45246100-4 Výstavba riečnych hrádzi

45246200-5 Práce na ochrane riečnych brehov

45246400-7 Protipovodňové práce

**Opis predmetu zákazky:**

Verejný obstarávateľ má záujem uzavrieť Zmluvu o dielo na rekonštrukciu potoka Kotrčiná, a to jeho reguláciu v úseku km 1,030 – 1,27025, v katastri obce Nededza

**Súčasný stav:** V súčasnosti sú v tomto úseku brehy a dno koryta potoka Kotrčiná upravené kamennou dlažbou, ktorá je narušená výmoľmi a v niektorých miestach zosunutá na dno. Koryto nie je momentálne schopné preniesť vodu Q 100, čo sa v roku 2010 dvakrát udialo a obec zatopilo. Potok preteká v tesnej blízkosti komunikácie a domov. Vzhľadom k tejto situácii je potrebné rekonštruovať brehy, zvýšiť kapacitu koryta rozšírením dna a upraviť sklon brehov. Na brehoch koryta sa nachádzajú vstupy – schody.

**Cieľ výstavby:**

Úprava prietoku koryta s cieľom ochrany priľahlého územia pri povodňových prietokoch Celková dĺžka stavebného objektu je 240,25 m Požadovaná dimenzia prietoku Q 100.

**Požadované práce:**

Dno koryta bude ponechané na pôvodnom mieste. Požadujeme:  - odstránenie kameňov z dna - rozšírenie dna o 0,5 m na obe strany. - v päte dna vybudovanie novej pätky z lomového kameňa, prípadne čiastočne z betónu, do ktorej bude opreté opevnenie brehov. - osadenie betónových panelov na brehy – v povrchovej štruktúre osadeného lomového kameňa. – zachovať vstupy – schody na brehoch koryta. ale vyžaduje sa ich spevnenie na požadovanú dimenziu prietoku (prietok Q 100 = 23 m3/s je rýchlosť prúdenia vody 5,47 m/s) – úprava svahov do navrhovaného  sklonu 1:0,75 za účelom dosiahnutia dostatočnej prietokovej plochy koryta – čím sa dosiahne splnenie prietoku Q 100.

Verejný obstarávateľ má v úmysle uzavrieť Zmluvu o dielo, s lehotou plnenia do 14 dní odo dňa doručenia informácie o výsledku procesu verejného obstarávania a do 15 dní od účinnosti Zmluvy o dielo.

**Možnosť plnenia zákazky subdodávateľmi: nie Možnosť rozdelenia predmetu zákazky na časti: nie**

**IV. Predpokladaná hodnota zákazky:**

120 600.- € bez DPH

**V. Trvanie zmluvy alebo lehota dodania:**

**Predpokladaná dĺžka trvania zmluvy:** maximálne30 dní

**VI. Financovanie predmetu zákazky**

**zdroje financovania:**

- Nenávratný finančný príspevok na základe Rozhodnutia ministra životného prostredia Slovenskej republiky o poskytovaní podpory formou dotácie z Environmentálneho fondu č. 135017/BP1-32/19 - rozpočtové zdroje obce

**- podmienky financovania:** lehota splatnosti faktúr – max. 30 dní, verejný obstarávateľ neposkytuje zálohy na dodávku predmetu zákazky

**VII. Podmienky účasti**

Verejný obstarávateľ vás vybral ako jedného zo záujemcov (z celkového počtu traja vybratí/oslovení záujemci), ktorí spĺňajú § 32 ods. (1), písm. e), f) na predloženie ponuky na predmet zákazky, na základe údajov uverejnených v Obchodnom registri SR/Živnostenskom registri, v ktorom máte v predmete podnikania uvedené činnosti totožné s predmetom tejto zákazky, t. j. uskutočňovanie stavieb a ich zmien. Verejný obstarávateľ **nepožaduje** predloženie dokladu v súlade s § 32 ods. (1), písm. e) a f)

Verejný obstarávateľ požaduje splnenie podmienok účasti podľa § 40 ods. (6) písm. f) – predložte čestným vyhlásením, že neexistuje konflikt záujmov v súlade s § 23 zákona č. 345/2018 Z. z. zákon o verejnom obstarávaní a o zmene a doplnení niektorých zákonov;

**Podmienkou účasti je:**

1/ Predložiť v lehote na predkladanie ponúk Čestné vyhlásenie o neexistencii konfliktu záujmov 2/ Predložiť v lehote na predkladanie ponúk, ponuku podľa bodu VIII. Obsah ponuky

**VIII. Obsah ponuky**

1. Vyplnený súhrnný formulár – Príloha č. 1

2. Ponuka vypracovaná na základe opisu predmetu zákazky – Príloha č. 2 k tejto Výzve – Výkaz – výmer, včítane Rekapitulácie rozpočtu a Krycieho listu Rozpočtu

3. Doplnený a podpísaný Návrh Zmluvy o dielo, ktorý je súčasťou tejto Výzvy

4. Čestné vyhlásenie, podľa § 40 – o neexistencii konfliktu záujmov podľa § 23

**IX. Predkladanie ponúk**

Ponuku je potrebné doručiť na adresu uvedenú v bode IX. 1. Miesto predkladania ponúk, v lehote na predkladanie ponúk v uzavretom obale s uvedením obchodného mena a sídla podnikania uchádzača.

**Obal ponuky musí byť označený: „prieskum trhu“ , názov zákazky: „Nededza – rekonštrukcia potoka Kotrčiná“, „neotvárať“ názvom a sídlom uchádzača názvom a sídlom verejného obstarávateľa**

Ponuka doručená po lehote na predkladanie ponúk, sa vráti uchádzačovi neotvorená.

1. **Miesto predkladania ponúk**

**Poštou, kuriérom na nižšie uvedenú adresu:**

Ing. Magdalena Scheberová, Pod Vajánkom 288/1, 013 02 Nededza

**Osobne (po tf.dohovore – 0904 214 255):**

Ing. Magdalena Scheberová, Pod Vajánkom 288/1, 013 02 Nededza

**e-mailom na adresu:**

mscheberova@centrum.sk

**tak aby boli doučené v lehote podľa bodu IX. 2.**

**2. Lehota na predkladanie ponúk** Deň, mesiac, rok a hodina: **17. 05. 2019,**  **do 10:00 hod  
Nezrovnalosť medzi projektovou dokumentáciou, rozpočtom a skutočnosťou v položke 18 a 19 z rozpočtu. Z tohto dôvodu je potrebné urobiť kontrolné zameranie. Nové údaje budú k dispozícii dňa 14.05.2019.**

**3. Lehota viazanosti ponúk** 30.06.2019

**4. Kritérium na vyhodnocovanie ponúk** Najnižšia cena s DPH, uvedená v Prílohy č. 1., za predpokladu splnenia technickej špecifikácie predmetu zákazky a predloženia čestného vyhlásenia podľa bodu VIII.4.

Vo výkaze – výmer sú stanovené materiály, ktoré sa požadujú pri realizácii stavby. Tieto materiály je možné nahradiť ekvivalentom, avšak za predpokladu, že sú zachované všetky technické, resp. vizuálne parametre materiálu. V takomto prípade uchádzač zvýrazní predmetné riadky výkazu-výmer a zároveň vpíše ekvivalentné materiály a predloží ich technické parametre tak, že na samostatnom liste uvedie číslo rozpočtovej položky, materiál, ktorý je uvedený v rozpočte a navrhovaný materiál a jeho technické parametre

**5. Otváranie a vyhodnocovanie ponúk** Otváranie a vyhodnocovanie ponúk sa uskutoční dňa 13. 05. 2019 o 10:30 hod na adrese uvedenej na predkladanie ponúk

Ponuky sa budú vyhodnocovať podľa kritéria na vyhodnotenie ponúk. Ponuka s najnižšou cenou sa umiestni na prvom mieste v poradí, ponuka s najvyššou cenou sa umiestni na poslednom mieste v poradí. Ponuka na prvom mieste bude vyhodnotená ako úspešná.

**6. Ďalšie informácie** Komunikácia medzi verejným obstarávateľom a záujemcami/uchádzačmi bude sa uskutočňovať elektronicky a v listinnej podobe. Príjemca elektronickej pošty je povinný potvrdiť prijatie pošty elektronicky.

................................................................................

PhDr. Peter Vajda, starosta obce Nededza

Príloha č. 1 k Výzve – k vyplneniu a predloženiu do ponuky

Príloha č. 2 k Výzve – Krycí list rozpočtu, rekapitulácia rozpočtu a Rozpočet s Výkazom - výmer – k vyplneniu a predloženiu do ponuky

Príloha č. 3 technická správa

Príloha č. 4 výkresová dokumentácia s overením – 5 listov

Príloha č. 5 k Výzve Návrh Zmluvy o dielo – k vyplneniu a predloženiu do ponuky